# **KILPAILIJATIEDOTE**

## XXXVI FIXUS Koivuniemen syys-JM 2021

Tervetuloa Rauman Urheiluautoilijoiden perinteiseen syyskisaan Koivuniemen JM-radalle Eurajoelle, sunnuntaina 5.9.2021. Radalle on opastus VT 8:ltä Rauman ja Eurajoen väliltä.

Osoite navigaattoria varten on: **Koivuniemen Kirkkotie 170, 27100 Eurajoki**

## ILMOITTAUTUMINEN KILPAILUPAIKALLA

Kilpailutoimisto avataan kilpailupäivän aamuna klo 7:00. Ilmoittautuminen päättyy klo 8:30. Kilpailutoimiston yhteystiedot ovat:

**Kilpailusihteeri Tita Siitonen**

**puh. 050 468 2536**

**tita.anttila@gmail.com**

**Kaikki ilmoittautumisiin liittyvät muutokset kilpailusihteerille (jälki-ilmoittautumiset, vaihdot, peruutukset yms.)** Kirjalliset peruutukset toimitettava mieluiten ennakkoon sähköpostilla, tai tarvittaessa kilpailupaikalla.

Huomioithan, että kilpa-autollasi tulee olla voimassa oleva **liikennevakuutus**. Varauduthan siis todistamaan vakuutuksen olemassaolo ilmoittautumisen yhteydessä. Puuttuva vakuutus on este kilpailuun osallistumiselle.

Ilmoittautumismaksu **40€/luokka, nuoret ilmaiseksi**.

Kilpailussa on käytössä **vain sähköinen kuuluttajatietolomake**.

## KATSASTUS

**Katsastus klo 7:30–9:00** välisenä aikana. Saavuthan katsastukseen ajovarusteissa.

## VARIKKO

Muistathan, että sekä kilpa- että huoltoauton alla tulee olla **sääntöjen mukainen, öljyä läpäisemätön suoja** sekä yksi **vähintään 6 kg sammutin kilpa-autoa kohti**. Tätä tullaan valvomaan päivän aikana varikolla. Huomioithan myös mahdollisten varikkotelttojen painot.

Kilpailijan mukana kilpailupaikalle pääsee **kaksi huoltohenkilöä maksutta**. Muilta peritään pääsymaksu, 10 euroa.

Jos saavut kilpailupaikalle isommalla huoltoautolla (esim. linja-autot), olethan etukäteen yhteydessä varikkopäällikkö Markku Pihlajaan, puh. 044 975 4621.

## AJOJÄRJESTYS

1. Nuoret ja naiset limittäin

2. Etuvetokardaani- ja boxeriluokat limittäin

3. Yleinen luokka

# TUOMARISTO

Tuomaristo kokoontuu ensimmäisen kerran kilpailupäivänä klo 8:45. Lisäksi tuomaristo kokoontuu tarvittaessa sekä kilpailun päätyttyä. Tuomariston puheenjohtajana toimii Kimmo Penttilä.

# OSALLISTUJAT

KITI-kisapalveluun on määräaikaan ilmoittautunut yhteensä **145** kilpailijaa.

|  |  |
| --- | --- |
| Luokka | Ilmoittautuneet |
| Nuoret | **15** |
| Naiset | **14** |
| EVK | **39** |
| Boxerit | **11** |
| Yleinen | **66** |

## OHJAAJAINFO

Ohjaajainfo jaetaan nuorten luokan kuljettajille ilmoittautumisen yhteydessä, muille se on nähtävillä ilmoitustaululla.

## KORONA-VIRUS (COVID-19)

## Tartunnat ovat kääntyneet laskuun, mutta kokonaisarvion perusteella Satakunta on vielä leviämisvaiheessa (tilanne on edelleen aktiivinen osassa eteläistä Satakuntaa; Rauma, Eurajoki, Kokemäki ja Huittinen). Koronavirus tarttuu ensisijaisesti pisaratartuntana, kun sairastunut henkilö yskii tai aivastaa.

## **Tärkeimmät epidemian leviämistä rajoittavat keinot:**

* Noudata hyvää käsihygieniaa
* Muista oikea yskimistekniikka
* Pidä turvavälit aina, kun mahdollista; 2 metriä
* Vältä turhia kontaktit
* Käytä kasvomaskia; koko Satakunnassa suositellaan laajaa maskisuositusta.

<https://www.satasairaala.fi/koronavirus-covid-19>

<https://thl.fi/fi/>

# MUUTA MAINITTAVAA

**Koivuniemen radalla on mahdollisuus kilpailun kestäessä aikataulutettua pidempään, että aurinko häikäisee kuljettajia lähtölaatalla. Huomioithan tämän ja varustaudut sopivaksi katsomallasi tavalla.**

**Poistuessasi radalta huomioithan, että Koivuniemen Kirkkotie on yksisuuntainen.**

**Rauman Urheiluautoilijat toivottaa lämpimästi tervetuloa vauhdikkaaseen kilpailupäivään!**



***Tita Siitonen*** Maiju Aho

**Kilpailusihteeri Kilpailunjohtaja**

**puh. 050 468 2536 puh. 040 568 5370**